**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***gazdasági-pénzügyi*** | 2021. február … | ……………………………...  Zámodics Péter |
| ***jogi*** | 2021. február … | ……………………………...  dr. Taba Nikoletta |

|  |  |
| --- | --- |
| **Rendelet-tervezet száma: 2 db** | |
| 1. számú rendelet-tervezet tárgya:   az önkormányzat szervezeti és működési szabályzatáról szóló 5/2015. (IV.1.) önkormányzati rendelet módosítása   1. számú rendelet-tervezet tárgya:   Mór Városi Önkormányzat 2021. évi költségvetéséről szóló 6/2021. (II.16.) önkormányzati rendelet módosítása | Rendeletet kapja:   * Önkormányzati Iroda 3-3 pld. * minden iroda 1-1 pld. |
| **HATÁROZAT-TERVEZET SZÁMA: 2 DB** | |
| 1. számú határozat-tervezet tárgya:   a Móri Polgármesteri Hivatal szervezeti felépítésének módosításáról | Határozatot kapja:   * Önkormányzati Iroda 2 pld. * minden iroda 1-1 pld. |
| 1. számú határozat-tervezet tárgya:   a települési nemzetiségi önkormányzatok tagjai névsora módosítása tárgyában | Határozatot kapja:   * Önkormányzati Iroda 2 pld. * Pénzügyi Iroda 1 pld. |

**A Polgármester elé terjeszthető:**

jegyző

Előzetes hatásvizsgálat

*az önkormányzat szervezeti és működésii szabályzatáról szóló 5/2015. (IV.1.) önkormányzati rendelet módosításához*

|  |  |
| --- | --- |
| 1. társadalmi hatásai: | nincs |
| 1. gazdasági hatásai: | nincs |
| 1. költségvetési hatásai: | nincs |
| * 1. az intézkedés költségvetési egyenlegrontó hatása: |  |
| * 1. az intézkedés egyenlegrontó hatásának fedezete a költségvetésben: |  |
| * 1. az intézkedési költségvetési egyenlegjavító hatása: |  |
| * 1. az intézkedés egyenlegjavító hatásának figyelembevétele a költségvetésben: |  |
| * 1. teljes hatás: |  |
| * 1. teljes hatás az elfogadott költségvetéshez képest: |  |
| 1. környezeti következményei: | nincs |
| 1. egészségi következményei: | nincs |
| 1. adminisztratív terheket befolyásoló hatásai: | nem jelent plusz terhet |
| 1. jogszabály megalkotásának szükségessége, a jogalkotás elmaradásának várható következménye: | hivatali létszámmal és átszervezéssel kapcsolatos döntés miatt szükséges a rendelet módosítása |
| 1. a jogszabály alkalmazásához szükséges személyi, szervezeti, tárgyi és pénzügyi feltételek: | biztosítottak |
| 1. egyéb: |  |

Előzetes hatásvizsgálat

*Mór Városi Önkormányzat 2021. évi költségvetéséről szóló 6/2021. (II.26.) önkormányzati rendelet módosításához*

|  |  |
| --- | --- |
| 1. társadalmi hatásai: | nincs |
| 1. gazdasági hatásai: | nincs |
| 1. költségvetési hatásai: | nincs |
| * 1. az intézkedés költségvetési egyenlegrontó hatása: |  |
| * 1. az intézkedés egyenlegrontó hatásának fedezete a költségvetésben: |  |
| * 1. az intézkedési költségvetési egyenlegjavító hatása: |  |
| * 1. az intézkedés egyenlegjavító hatásának figyelembevétele a költségvetésben: |  |
| * 1. teljes hatás: |  |
| * 1. teljes hatás az elfogadott költségvetéshez képest: |  |
| 1. környezeti következményei: | nincs |
| 1. egészségi következményei: | nincs |
| 1. adminisztratív terheket befolyásoló hatásai: | nem jelent plusz terhet |
| 1. jogszabály megalkotásának szükségessége, a jogalkotás elmaradásának várható következménye: | a szervezeti és működési szabályzattal való összhang megteremtése |
| 1. a jogszabály alkalmazásához szükséges személyi, szervezeti, tárgyi és pénzügyi feltételek: | biztosítottak |
| 1. egyéb: |  |

INDOKOLÁS

*az önkormányzat szervezeti és működésii szabályzatáról szóló 5/2015. (IV.1.) önkormányzati rendelet módosításához*

Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendeletét (a továbbiakban: SZMSZ) több okból kifolyólag is módosítani szükséges.

I.) 2021. március 1-jei hatállyal a Móri Polgármesteri Hivatal szervezete átszervezésre kerül az alábbiak szerint:

I.1. A Pénzügyi Iroda és az Adóiroda összevonásra kerül oly módon, hogy Pénzügyi Iroda elnevezéssel, Adócsoport és Pénzügyi csoport tagolódással működik tovább. A jelenlegi Adóiroda-vezető osztályvezetői szintje megszűnik, feladatait a Pénzügyi Iroda irodavezető-helyetteseként fogja ellátni.

I.2. Az Önkormányzati Iroda és a Projekt Iroda összevonásra kerül oly módon, hogy a jelenleg betöltetlen Önkormányzati Irodavezetői munkakört a Projekt Iroda vezetője fogja ellátni, így a fenti státusz megszüntetésre kerül, a hivatal létszámát 51 főről 50 főre szükséges módosítani. A Polgármesteri Hivatal szervezeti felépítését az SZMSZ 3. függeléke szabályozza, amelyet szintén módosítani szükséges a szervezeti egységek előbb említett összevonása miatt.

II.) A koronavírus járvány a hivatal zavartalan működési rendjét sok esetben nehezíti, egyes egyedi esetekben annak fenntartását a köztisztviselők távmunkavégzésének engedélyezésével tudjuk fenntartani. A távmunkavégzés engedélyezésének jogalapja idáig nem került szabályozásra, ezt pótolni kívánjuk az SZMSZ 46. § (2) bekezdésének módosításával.

III.) A nemzetiségek jogairól szóló 2011. évi CLXXIX. törvény (a továbbiakban: Nektv.) 80. §-a meghatározza a helyi nemzetiségi önkormányzat székhelye szerinti hivatal feladatait, kötelezettségeit, melyek ellátására vonatkozóan a települési önkormányzat és a települési nemzetiségi önkormányzat között ezidáig együttműködési megállapodás jött létre. A Nektv. 2020. júliusában módosításra került, a fenti megállapodást a továbbiakban közigazgatási szerződés megnevezéssel használja, így módosítani szükséges az SZMSZ 54. § (1a) - (1b) bekezdését.

IV.) 2020. október 1. napi hatállyal a Cigány Nemzetiségi Önkormányzat Mór Képviselő-testület két tagjának is megszűnt a megbízatása a Nektv. 107. § (1) bekezdés a) pontjában meghatározott méltatlansági ok fennállása miatt. A Nektv.-ben és a választási eljárásól szóló 2013. évi XXXVI. törvényben az erre az esetre vonatkozó eljárások lefolytatását követően 2021. február 23. napján Horváth Elemér települési nemzetiségi önkormányzati átvette megbízólevelét. A másik megüresedett mandátum a Nektv. 69. § (1) bekezdésében foglaltak alapján betöltetlen marad.

Fentiekre tekintettel az SZMSZ 4. függelékét aktualizálni szükséges.

V.) Mór Városi Önkormányzat Képviselő-testületének hatáskörében eljáró Mór Város Polgármestere 70/2021. (II.1.) határozatában döntött arról, hogy Mór Városi Önkormányzat nem kíván részt venni a Fejérvíz Zrt. alaptőke-emelésében.   
A Fejérvíz Zrt. 2021. február 12-i tájékoztatása szerint az alaptőke-emelésben való részvételi szándékát Székesfehérvár Megyei Jogú Város Önkormányzata és Füle Község Önkormányzata jelezte. Az alaptőke-emelés folytán kis mértékben módosult a Társaság részvényesi szerkezete, melynek következtében Mór Városi Önkormányzat 3103 db részvénye a korábbi 4,51 %-os tulajdoni hányad 4,4162 %-os tulajdoni hányadra való csökkenését jelenti.

Mór Városi Önkormányzat részére tulajdonosi jogokat biztosító gazdasági társaságokban való tulajdoni hányad mértékét az SZMSZ 3. melléklete tartalmazza, így a fentieknek megfelelően módosítani szükséges a mellékletet.

INDOKOLÁS

*Mór Városi Önkormányzat 2021. évi költségvetéséről szóló 6/2021. (II.26.) önkormányzati rendelet módosításához*

Mór Városi Önkormányzat Képviselő-testületének az önkormányzat 2021. évi költségvetéséről szóló 6/2021. (II.16.) önkormányzati rendeletét (a továbbiakban: Költségvetési rendelet) módosítani szükséges a hivatali létszám csökkenése miatt.

2021. március 1. napjától az önkormányzati fenntartású egészségügyi szolgáltatónál csak egészségügyi szolgálati jogviszony keretében lehet egészségügyi tevékenységet és az egészségügyi szolgáltató működőképességének, illetve az egészségügyi szolgáltatások üzemeltetésének biztosítására irányuló tevékenységet végezni. Ennek megfelelően a védőnők és az iskolaorvos közalkalmazotti jogviszonya egészségügyi szolgálati jogviszonnyá alakult át. A Költségvetési rendelet cafetéria keretösszegét tartalmazó 14. § (2) bekezdését a fentieknek megfelelően szükséges kiegészíteni az *„egészségügyi szolgálati jogviszonyban foglalkoztatottak”* kifejezéssel.

A hivatali létszám változását és az egészségügyi szolgálati jogviszony megnevezését a Költségvetési rendelet 11. mellékletében is át kell vezetni.

**1.SZÁMÚ RENDELET-TERVEZET**

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (II.26.) önkormányzati rendelete**

**az önkormányzat szervezeti és működési szabályzatáról szóló 5/2015. (IV.1.) önkormányzati rendelet módosításáról**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §** Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete (a továbbiakban: SZMSZ) 46. § (1) bekezdésében az „51 fő” szövegrész helyébe az „50 fő” szöveg lép.

**2. §** Az SZMSZ 46. § (2) bekezdése helyébe a következő rendelkezés lép:

*„(2) A Hivatali munkaidő hétfőtől csütörtökig 07.30 órától 16.00 óráig, pénteki napokon 07.30 órától 13.30 óráig tart. A teljes munkaidőben, valamint a legalább napi 6 órában foglalkoztatott hivatali dolgozók részére a napi munkaidőn belül 30 perc munkaközi szünetet kell biztosítani – a pénteki nap kivételével. A jegyző a hivatali dolgozók részére kérelemre biztosítja a távmunka, a rugalmas munkaidő, illetve a csúsztatható munkakezdés lehetőségét azzal, hogy a távmunka, a rugalmas munkaidő-szervezés, illetve a csúsztatható munkakezdés mellett biztosítani kell a hivatal zavartalan működését.”*

**3. §** (1) Az SZMSZ 54. § (1a) bekezdésében az „együttműködési megállapodást” szövegrész helyébe a „közigazgatási szerződést” szöveg lép.

(2) Az SZMSZ 54. § (1b) bekezdésében az „együttműködési megállapodást” szövegrész helyébe a „közigazgatási szerződést” szöveg lép.

**4. §** Az SZMSZ 3. melléklete az 1. melléklet szerint módosul.

**5. §** Ez a rendelet 2021. március 1. napján lép hatályba.

Fenyves Péter Dr. Taba Nikoletta

polgármester jegyző

Záradék:

A rendeletet 2021. február 26. napján kihirdettem.

Dr. Taba Nikoletta

jegyző

1. melléklet a …/2021. (II.26.) önkormányzati rendelethez

Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 3. mellékletében foglalt táblázat 6. sora helyébe az alábbi sor kerül:

|  |  |  |
| --- | --- | --- |
|  | A | B |
| 1. | **Társaság megnevezése** | **Tulajdoni hányad mértéke** |

„

|  |  |  |
| --- | --- | --- |
| 6. | Fejérvíz Zrt. | 4,4162 % |

„

**2.SZÁMÚ RENDELET-TERVEZET**

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (II.26.) önkormányzati rendelete**

**Mór Városi Önkormányzat 2021. évi költségvetéséről szóló 6/2021. (II.16.) önkormányzati rendelet módosításáról**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §** Mór Városi Önkormányzat Képviselő-testületének hatáskörében eljáró Mór Város Polgármestere Mór Városi Önkormányzat 2021. évi költségvetéséről szóló 6/2021. (II.16.) önkormányzati rendelete (a továbbiakban: Rendelet) 14. § (2) bekezdésben a *„közalkalmazottak”* szövegrész helyébe a *„közalkalmazottak, egészségügyi szolgálati jogviszonyban foglalkoztatottak”* szöveg lép.

**2. §** A Rendelet 11. melléklete helyébe az 1. melléklet lép.

**3. §** Ez a rendelet 2021. március 1. napján lép hatályba.

Fenyves Péter Dr. Taba Nikoletta

polgármester jegyző

Záradék:

A rendeletet 2021. február 26. napján kihirdettem.

Dr. Taba Nikoletta

jegyző

**1. SZÁMÚ HATÁROZAT-TERVEZET**

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (II.26.) határozata**

**a Móri Polgármesteri Hivatal szervezeti felépítésének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 3. függeléke helyébe 2021. március 1-jei hatállyal a jelen határozat mellékletét képező függelék lép.

Felelős: jegyző (Önkormányzati Iroda)

Határidő: 2021. március 1.

Fenyves Péter Dr. Taba Nikoletta

polgármester jegyző

melléklet a …/2021. (II.26.) határozathoz

3. függelék az 5/2015. (IV.1.) önkormányzati rendelethez

A POLGÁRMESTERI HIVATAL SZERVEZETI FELÉPÍTÉSE

1. Jegyző

2. Aljegyző

3. Önkormányzati Iroda

4. Városfejlesztési és -üzemeltetési Iroda

4.1. Közterület-felügyelet

4.2. Városfejlesztési és -üzemeltetési csoport

5. Pénzügyi Iroda

5.1. Adócsoport

5.2. Pénzügyi csoport

6. Közigazgatási és Szociális Iroda

7. Humánügyi Iroda

8. Belső ellenőr

**2. SZÁMÚ HATÁROZAT-TERVEZET**

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (II.26.) határozata**

**a települési nemzetiségi önkormányzatok tagjai névsora módosítása tárgyában**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 4. függeléke helyébe 2021. március 1-jei hatállyal a jelen határozat mellékletét képező függelék lép.

Felelős: jegyző (Önkormányzati Iroda)

Határidő: 2021. március 1.

Fenyves Péter Dr. Taba Nikoletta

polgármester jegyző

…/2021. (II.26.) határozat melléklete

4. függelék az 5/2015. (IV.1.) önkormányzati rendelethez

**Települési nemzetiségi önkormányzatok megnevezése és tagjainak névsora**

|  |  |  |
| --- | --- | --- |
|  | A | B |
| 1. | **Német Nemzetiségi Önkormányzat Mór** | |
| 2. | Erdei Ferenc | elnök |
| 3. | Négele Helga | elnökhelyettes |
| 4. | Horváth-Wundele Krisztina | képviselő |
| 5. | Kaiser Tamás | képviselő |
| 6. | Zsilvölgyi Angéla | képviselő |
| 7. | **Cigány Nemzetiségi Önkormányzat Mór** | |
| 8. | Lakatos Márk | elnök |
| 9. | Szuhács Zsolt | elnökhelyettes |
| 10. | Bihari Martin | képviselő |
| 11. | Horváth Elemér | képviselő |